Διερεύνηση των επίπεδων της βιταμίνης Β12 σε συνάρτηση με τις διατροφικές συνήθειες υγιών ενήλικων σε ελληνικό πληθυσμό
Creators: name: Νέτσικα, Φωτεινή Αντωνίου
Publisher: name: Aristotle University of Thessaloniki
Year: 2022
Subjects: Βιταμίνη Β12
Ολοτρανσκοβαλαμίνη
Ερωτηματολόγιο συχνότητας κατανάλωσης τροφίμων για τη βιταμίνη Β12
Vitamin B12
Holotranscobalamin
Vitamin B12 food frequency questionnaire

description: Η βιταμίνη Β12, γνωστή και ως Κοβαλαμίνη, αποτελεί ένα απαραίτητο μικροθρεπτικό συστατικό για τον ανθρώπινο οργανισμό, το οποίο λαμβάνεται αποκλειστικά μέσω της διατροφής, μια που η σύνθεσή της πραγματοποιείται μόνο από ορισμένους μικροοργανισμούς. Το κόκκινο και το λευκό κρέας, τα γαλακτοκομικά προϊόντα, τα αυγά, τα ψάρια και τα οστρακοειδή αποτελούν πλούσιες πηγές βιταμίνης Β12. Η απορρόφηση και η μεταφορά εντός του οργανισμού της διατροφικά προσλαμβανόμενης βιταμίνης Β12 περιλαμβάνει έναν μεγάλο αριθμό από πρωτεϊνικούς μεταφορείς και διαμεμβρανικούς υποδοχείς. Σε κυτταρικό επίπεδο, η βιταμίνη Β12 αποτελεί απαραίτητο συμπαράγοντα δυο ενζύμων, της συνθάσης της μεθειονίνης και της μουτάσης του μεθυλμαλονικ-ακετυλοσυνενζύμου Α, διαδραματίζοντας σημαντικό ρόλο σε πολλούς μεταβολικούς δρόμους εντός του κυττάρου. Η ανεπάρκεια της βιταμίνης Β12 αποτελεί ένα σημαντικό ζήτημα δημόσιας υγείας παγκοσμίως. Η μεθυλμαλονική οξυνουρία, η υπερομοκυστεϊναιμία, η μεγαλοβλαστική αναιμία, η άνοια και διάφορες νευρολογικές διαταραχές, σχετίζονται με την ανεπάρκεια της βιταμίνης Β12. ΣΚΟΠΟΣ: Σκοπός της παρούσας μελέτης ήταν η διερεύνηση των επιπέδων της Βιταμίνης Β12 σε συνάρτηση με τις διατροφικές συνήθειες υγιών ενηλίκων σε ελληνικό πληθυσμό, με τη χρήση ενός ειδικού για την Β12, ημιποσοτικού ερωτηματολογίου συχνότητας κατανάλωσης τροφίμων (Β12FFQ)ΥΛΙΚΟ ΚΑΙ ΜΕΘΟΔΟΙ: 80 υγιείς ενήλικες (34 άντρες /46 γυναίκες) ηλικίας 21-59 ετών προερχόμενοι από τις περιοχές των Κυκλάδων και της Θεσσαλονίκης, συμπλήρωσαν την τροποποιημένη έκδοση ενός Β12FFQ που είχαν δημιουργήσει οι Mearns et al. Με βάση το Β12FFQ υπολογίστηκε η μέση διατροφική πρόσληψη της Β12 για όλους τους συμμετέχοντες, λαμβάνοντας υπόψιν τις διατροφικές τους συνήθειες για το τελευταίο τρίμηνο. Στους 40 από τους 80 συμμετέχοντες διενεργήθηκαν επιπλέον και 4 ανακλήσεις 24ώρου σε διάστημα ενός μηνός (μια την εβδομάδα). Υπολογίστηκαν τα επίπεδα της Β12 και της ολοτρανσκοβαλαμίνης (Active- B12) στον ορό όλων των συμμετεχόντων με τη μέθοδο της χημειοφωταύγειας. Υπολογίστηκε ο συντελεστής συσχέτισης κατά Spearman μεταξύ της ημερήσιας πρόσληψης Β12 που εκτιμήθηκε από το Β12FFQ και των τιμών της Β12 και Active- B12 στον ορό, καθώς και της ημερήσιας πρόσληψης Β12 που εκτιμήθηκε από τις ανακλήσεις 24ώρου.ΑΠΟΤΕΛΕΣΜΑΤΑ: Τα επίπεδα της Β12 και της Active-B12 βρέθηκαν εντός των τιμών αναφοράς για όλους τους συμμετέχοντες. Δε βρέθηκε συσχέτιση μεταξύ της προσλαμβανόμενης Β12 που υπολογίστηκε με το Β12FFQ και των δυο παραμέτρων που προσδιορίστηκαν (B12: r=0,091, p=0,423 και Active-B12: r=0,166, p=0,149). Επιπρόσθετα, δε βρέθηκε συσχέτιση μεταξύ της προσλαμβανόμενης Β12 που υπολογίστηκε από το Β12FFQ και της προσλαμβανόμενης Β12 που υπολογίστηκε από τις ανακλήσεις 24ώρου.ΣΥΜΠΕΡΑΣΜΑΤΑ: Με την παρούσα έρευνα, το τροποποιημένο ερωτηματολόγιο συχνότητας κατανάλωσης τροφίμων B12FFQ δεν μπόρεσε να αξιολογηθεί ως αξιόπιστο εργαλείο διαλογής για τον εντοπισμό ατόμων με ανεπαρκή διατροφική πρόσληψη βιταμίνης Β12 στον ελληνικό πληθυσμό, αφού όλα τα άτομα της μελέτης είχαν φυσιολογικά επίπεδα Β12.
description: Vitamin B12, also known as Cobalamin, is an essential micronutrient in humans, taken up by food, since it is synthesized only by microorganisms. Red meat, white meat, dairy products, eggs, fish, and shellfish are sources of vitamin B12. The absorption and distribution of dietary vitamin B12 involves several carrier proteins, plasma membrane receptors and transporters. At cellular level vitamin B12 is the required cofactor for two enzymes, methionine synthase (MS) and methylmalonyl-CoA mutase (MCM), being involved in many metabolic processes. Vitamin B12 deficiency is a worldwide public health problem. Methylmalonyc Aciduria, Hyperhomocysteinemia, Megaloblastic anemia, dementia and several neurological features are associated with vitamin B12 deficiency. AIM: The aim of the current study was to investigate vitamin B12 serum levels in relation to the eating habits of healthy adults in the Greek population, using a nutrient-specific, semi-quantitative food frequency questionnaire (B12FFQ).MATERIAL AND METHODS: A modified version of the B12FFQ developed by Mearns et al. was used in 80 healthy adults aged between 21 and 59 years, who live in the regions of Cyclades and Thessaloniki (34 males/46 females). Based on the B12FFQ we calculated the dietary B12 intake of our sample over the last three months. In 40 out of the 80 participants extra dietary information was obtained through four 24h-recalls over a period of one month (1 recall per week). Serum levels of B12 and holotranscobalamin (active-B12) were determined with the method of chemiluminescence. Spearman’s correlation was employed to investigate the association between dietary B12 intake calculated by the modified B12FFQ with B12 serum levels, active- B12 serum levels, and dietary B12 intake calculated by the 24h-recalls. RESULTS: B12 and active-B12 serum levels were found within the reference range for all participants. There was no correlation between B12 intake calculated by the modified B12FFQ and the two biomarkers (B12: r=0,091, p=0,423 / Active- B12: r=0,166, p=0,149). Furthermore, no correlation was found between B12 intake calculated by the modified B12FFQ and the B12 intake calculated by 24h-recalls (r=0,238, p=0,139).COΝLUSIONS: According to the current study, the modified B12FFQ was not possible to be validated as a suitable screening tool for inadequate dietary vitamin B12 intake in healthy adults in the Greek population, since B12 serum levels were found within the reference range for all participants.